**Διαδικτυακό Μετεκπαιδευτικό Σεμινάριο**

**Ψυχιατρική στον κύκλο της ζωής**

**Από τη βρεφική στην τρίτη ηλικία**

**Ψυχοπαθολογία και Θεραπευτικές προσεγγίσεις**

**Ακαδημαϊκό έτος 2024 - 2025**

**Διοργάνωση:**

Ερευνητικό Πανεπιστημιακό Ινστιτούτο Ψυχικής Υγείας, Νευροεπιστημών και Ιατρικής Ακρίβειας «Κώστας Στεφανής» (Ε.Π.Ι.Ψ.Υ.) και ΑμΚΕ «ΙΑΣΩΝ»

**Ακαδημαϊκά Υπεύθυνες**:

**Μαρίνα Οικονόμου** Ομότιμη Καθηγήτρια Ψυχιατρικής Ιατρικής Σχολής E.K.Π.Α.

**Ελένη Λαζαράτου** Ομότιμη Καθηγήτρια Παιδοψυχιατρικής Ιατρικής Σχολής Ε.Κ.Π.Α.

**Έναρξη:** Σάββατο 19 Οκτωβρίου 2024………………………………………………

**Ημέρα/ ώρα: Ένα Σάββατο κάθε μήνα**

 Με ανάπτυξη συγκεκριμένης εννοιολογικής ενότητας

Σάββατο 10:00 - 19:00 (συμπεριλαμβανομένου διαλείμματος: 14:30 –16:00)

**Έναρξη:** Σάββατο 19 Οκτωβρίου

**Τρόπος Διεξαγωγής: Διαδικτυακά,** μέσω βιντεοδιάσκεψης, **σύγχρονη παρακολούθηση.**

**Κόστος:** **500 ευρώ**

Τα δίδακτρα καταβάλλονται είτε εφάπαξ πριν την έναρξη του Σεμιναρίου, είτε σε 2 ισόποσες δόσεις.

**Δίδεται η δυνατότητα παρακολούθησης μεμονωμένων ενοτήτων με συμμετοχή 80 ευρώ για την κάθε ενότητα.**

|  |  |
| --- | --- |
| **Σε ποιους** **απευθύνεται:**  | Σε επαγγελματίες ψυχικής υγείας (ψυχιάτρους, παιδοψυχιάτρους, ειδικευόμενους ψυχιάτρους, ειδικευόμενους παιδοψυχιάτρους, ψυχολόγους, κοινωνικούς λειτουργούς, εργοθεραπευτές, λογοθεραπευτές, νοσηλευτές, ειδικούς παιδαγωγούς κ.α.), καθώς και απόφοιτους και τελειόφοιτους αντίστοιχων σχολών. |
| **Πιστοποιητικό Παρακολούθησης:**  | Στο τέλος κάθε ενότητας που θα επιλέξει να παρακολουθήσει κάποιος και στο τέλος του συνόλου του Σεμιναρίου χορηγείται το αντίστοιχο επίσημο πιστοποιητικό παρακολούθησης.  |
| **Υποβολή** **αίτησης συμμετοχής:** | Οι ενδιαφερόμενοι καλούνται να αποστείλουν αίτηση συμμετοχής, συνοδευόμενη από σύντομο βιογραφικό σημείωμα, στο secretar@epipsi.gr  |
| **Πληροφορίες:** | secretar@epipsi.gr, annabechraki@gmail.com 2106170805 και 6955812447 |

**Στόχος, ταυτότητα και περιεχόμενο του σεμιναρίου:**

**Βασικός στόχος** είναι η ανάδειξη της συνέχειας φυσιολογικών και παθολογικών συμπεριφορών από την παιδική ηλικία στην ενήλικη ζωή έως και τη γήρανση, μέσω της εννοιολογικής αλλά και της ουσιαστικής σύνδεσης Παιδοψυχιατρικής και Ψυχιατρικής υπό το πρίσμα της αναπτυξιακής προσέγγισης.

Η αναπτυξιακή ψυχολογία περιγράφει αφενός μεν την τυπική πορεία της ανάπτυξης αφετέρου δε τις ατομικές διαφορές. Η αναπτυξιακή ψυχοπαθολογία δίνει έμφαση στις παθολογικές συμπεριφορές, έτσι όπως διαμορφώνονται διαχρονικά και επηρεάζονται από τις διεργασίες κάθε αναπτυξιακής περιόδου της ζωής του ατόμου.

Η αναπτυξιακή διαχρονική εκτίμηση μας οδηγεί στο να μελετήσουμε ποια διαταραχή επιμένει στον χρόνο και τους προστατευτικούς ή τους παράγοντες κινδύνου που επιδρούν, για να καθορίσουν την επίπτωση της διαταραχής σε κάθε αναπτυξιακή φάση.

Η πρόγνωση και η πρόληψη δεν μπορούν να διαχωρισθούν από την αναπτυξιακή προσέγγιση και αποτελούν τις απαραίτητες συνιστώσες της παιδοψυχιατρικής κλινικής πρακτικής. Για κάθε παιδί που παρουσιάζει ψυχικές διαταραχές οφείλουμε να προβλέψουμε την εξέλιξή του και κυρίως να προλάβουμε την εγκατάσταση της παθολογίας που θα το συνοδεύσει στην ενήλικη ζωή.

Είναι άλλωστε γνωστό ότι η ψυχική παθολογία στην ενήλικη ζωή «δεν ξεσπάει σε καθαρό ουρανό» και ότι το αναπτυξιακό ιστορικό είναι απαραίτητο εργαλείο και για τους ψυχιάτρους ενηλίκων.

Οι ψυχίατροι ενηλίκων μελετούν την ηλικία έναρξης των ψυχικών διαταραχών και όταν αυτή τοποθετείται στην ενήλικη ζωή μελετούν την παρουσία ή μη προδρόμων συμπτωμάτων στην παιδική ηλικία.

Ορισμένα από τα κύρια ερωτήματα στα οποία καλείται να απαντήσει η μελέτη της συνέχειας των ψυχικών διαταραχών είναι τα εξής:

α) ποιος τύπος παιδικών ψυχικών διαταραχών συνδέεται με συγκεκριμένες ψυχικές διαταραχές στην ενήλικη ζωή;

β) οι παιδικές διαταραχές που συνεχίζονται στην ενήλικη ζωή έχουν αυτόνομη πορεία ή επηρεάζονται από περιβαλλοντικούς παράγοντες;

γ) υπάρχουν γενικοί ή/και ειδικοί προστατευτικοί ή παράγοντες κινδύνου στην παιδική ηλικία που προδικάζουν μεταγενέστερη ψυχική παθολογία;

**Η ταυτότητα** του σεμιναρίου, αυτή που το διαφοροποιεί από άλλα παρόμοια σεμινάρια, είναι η έμφαση που δίδεται στην απαρτίωση και την ενιαιοποίηση ηλικιών και φάσεων της ζωής, υγιών και παθολογικών χαρακτηριστικών, ψυχικών και σωματικών εκδηλώσεων, διαγνωστικών εκτιμήσεων και θεραπευτικών εφαρμογών στο πλαίσιο **μιας ενοποιητικής αντίληψης** της σύγχρονης βιοψυχοκοινωνικής προσέγγισης.

**Περιεχόμενα – Ενδεικτική Θεματολογία:**

* Ανασκόπηση των θεμελίων της ανάπτυξης και της αναπτυξιακής θεωρίας
* Εννοιολογικές προσεγγίσεις για την ψυχική υγεία και την ψυχική νόσο
* Ολοκληρωμένη κάλυψη του πεδίου ώσμωσης που διερευνά τον τρόπο με τον οποίο οι βιολογικές (γενετικές), συμπεριφορικές και γνωστικές διαδικασίες, μαζί με τις οικογενειακές και ευρύτερες κοινωνικές συνιστώσες, μπορούν να επηρεάσουν την ψυχονοητική ανάπτυξη στο πλαίσιο του βιοψυχοκοινωνικού μοντέλου
* Χαρακτηρισμός των τυπικών και άτυπων, θετικών και παθολογικών συμπεριφορών στην εξέλιξη των φάσεων της ζωής
* Διερεύνηση της κοινής εκδήλωσης προβλημάτων και διαταραχών ψυχικής υγείας, όπως εμφανίζονται στην παιδική, την εφηβική και την ενήλικη ζωή
* Ο αντίκτυπος του τραύματος στην ανάπτυξη του ατόμου
* Επισκόπηση των θεραπευτικών παρεμβάσεων στα παιδιά, τους νέους, τους ενήλικες και τους ηλικιωμένους αλλά και τη συνολική οικογένεια στις διάφορες φάσεις της ζωής

|  |
| --- |
| Θεματικές Ενότητες που θα αναπτυχθούν κατά τη διάρκεια του Ακαδημαϊκού έτους 2024 – 2025 |
| Α. | **Θεωρητικές προσεγγίσεις για την κατανόηση της φυσιολογικής ανάπτυξης και της ψυχοπαθολογίας στην παιδική ηλικία και την ενήλικη ζωή** **19 Οκτωβρίου 2024** |
| Β. | **Παθολογία της ανάπτυξης: Από τη νοητική υστέρηση στις Άνοιες** **16 Νοεμβρίου 2024** |
| Γ. | **Διαταραχές Αυτιστικού Φάσματος****14 Δεκεμβρίου 2024** |
| Δ. | **Η έννοια του ψυχικού τραύματος: Ψυχοπαθολογικές εκφράσεις και θεραπευτικές παρεμβάσεις****18 Ιανουαρίου 2025** |
| Ε. | **Συνήθεις Ψυχικές Διαταραχές (Common Mental Disorders) στο παιδί και στον ενήλικα****15 Φεβρουαρίου 2024** |
| ΣΤ. | **Διαταραχές του Ψυχωσικού Φάσματος στο παιδί και στον ενήλικα****15 Μαρτίου 2025** |
| Ζ. | **Βία- Επιθετικότητα- Εξαρτήσεις** **12 Απριλίου 2025** |
| Η. | **Οι Ψυχοθεραπείες στην Παιδοψυχιατρική και την Ψυχιατρική****17 Μαΐου 2025**  |

**Αναλυτικό Πρόγραμμα Θεματικών Ενοτήτων**

|  |
| --- |
| **Α’ Θεματική Ενότητα: 19 Οκτωβρίου 2024****Θεωρητικές προσεγγίσεις για την κατανόηση της φυσιολογικής ανάπτυξης και της ψυχοπαθολογίας στην παιδική ηλικία και την ενήλικη ζωή** |
| **10:00 – 11:30** | Από το παιδί στον ενήλικα, από την Παιδοψυχιατρική στην Ψυχιατρική ενηλίκων: Σύγχρονες εννοιολογικές και θεωρητικές προσεγγίσεις **Λαζαράτου Ελένη - Οικονόμου Μαρίνα**   |
| **11:30 – 13:00** | Από την έννοια της ψυχής στον εγκέφαλο Το βιοψυχοκοινωνικό μοντέλο στην Ψυχιατρική **Οικονόμου Μαρίνα** |
| **13:00 – 14:30** | Φυσιολογική ανάπτυξη στην παιδική και εφηβική ηλικία: Αναπτυξιακά ορόσημα  **Γιαννακόπουλος Γεώργιος**   |
| **16:00 – 17:30** | Η ανάπτυξη του παιδιού με βάση την ψυχοδυναμική θεωρία  **Λαζαράτου Ελένη** |
| **17:30 – 19:00** | Από το παιδί  στον ηλικιωμένο: Αναγκαίες νέες θεωρητικές προσεγγίσεις  **Πολίτης Αντώνης** |
|  |  |
| **Β’ Θεματική Ενότητα: 16 Νοεμβρίου 2024****Παθολογία της ανάπτυξης: Από τη νοητική υστέρηση στις Άνοιες** |
| **10:00 – 11:30** | Νοητική υστέρηση **Λαζαράτου Ελένη** |
| **11:30 – 13:00** | Διαταραχές λόγου στα παιδιά και στους ενήλικες**Παπαθανασίου Ηλίας** |
| **13:00 – 14:30** | Μαθησιακές Δυσκολίες **Λαζαράτου Ελένη** |
| **16:00 – 17:30** | Νοητικές διαταραχές στην 3η ηλικία **Παπατριανταφύλλου Γιάννης** |
| **17:30 – 19:00** | Άνοιες και θεραπευτικές παρεμβάσεις**Παπατριανταφύλλου Γιάννης** |
|  |  |
| **Γ’ Θεματική Ενότητα: 14 Δεκεμβρίου 2024****Διαταραχές Αυτιστικού Φάσματος** |
| **10:00 – 11:30** | Κατανόηση της αιτιολογίας του αυτισμού: Σύγχρονες θεωρητικές προσεγγίσεις**Λαζαράτου Ελένη** |
| **11:30 – 13:00** | Κλινική εικόνα μορφών του αυτιστικού φάσματος**Παπανικολάου Κατερίνα** |
| **13:00 – 14:30** | Γλωσσικές και Γνωστικές Δυσκολίες σε Παιδιά με ΔΑΦ Επιπέδου 1 **Γενά Αγγελική** |
| **16:00 – 17:30** | Παιδαγωγικές και Θεραπευτικές Τεχνικές που βασίζονται στην Εφαρμοσμένη Ανάλυση της Συμπεριφοράς (Applied Behavior Analysis – ABA)**Γαλάνης Πέτρος** |
| **17:30 – 19:00** | Διαταραχές Αυτιστικού Φάσματος στους ενήλικες: Εξέλιξη και θεραπευτικές παρεμβάσεις **Πεχλιβανίδης Αρτέμιος**  |
|  |  |
| **Δ’ Θεματική Ενότητα: 18 Ιανουαρίου 2025****Η έννοια του ψυχικού τραύματος: Ψυχοπαθολογικές εκφράσεις και θεραπευτικές παρεμβάσεις** |
| **10:00 – 11:30** | Η έννοια του ψυχικού τραύματος και το διαπροσωπικό τραύμα **Λαζαράτου Ελένη**  |
| **11:30 – 13:00** | Διαταραχές Μετατραυματικού Στρες στα παιδιά **Μαγκλάρα Νάντια** |
| **13:00 – 14:30** | Η μετάδοση του ψυχικού τραύματος μέσω των γενεών: Η ψυχοδυναμική οπτική**Καραμανωλάκη Χαρά** |
| **16:00 – 17:30** | Τραύμα στην παιδική ηλικία και το αποτύπωμα στην ενήλικη ζωή: Το αναπτυξιακό τραύμα**Λαβίδα Μαρίλη**  |
| **17:30 – 19:00** | Αγχώδεις Μετατραυματικές Διαταραχές και σύγχρονες ψυχοθεραπευτικές παρεμβάσεις**Λαβίδα Μαρίλη** |
|  |  |
| **Ε’ Θεματική Ενότητα: 15 Φεβρουαρίου 2025****Συνήθεις Ψυχικές Διαταραχές (Common Mental Disorders) στο παιδί και στον ενήλικα** |
| **10:00 – 11:30** | Άγχος και κατάθλιψη βρεφών / παιδιών / εφήβων Λαζαράτου Ελένη |
| **11:30 – 13:00** | Άγχος, κατάθλιψη και αυτοκτονικότητα στην ενήλικη ζωήΝάτσης Βασίλειος |
| **13:00 – 14:30** | Άγχος και κατάθλιψη στην 3η ηλικία Παπατριανταφύλλου Γιάννης |
| **16:00 – 17:30** | Άγχος και κατάθλιψη στις γυναίκες Λεονάρδου Αγγελική  |
| **17:30 – 19:00** | Θεραπευτική αντιμετώπιση: Ο ρόλος των φαρμάκων και ο ρόλος της Ψυχοθεραπείας – Ερωτήματα, απαντήσεις, προκλήσεις**Βλάχος Ηλίας**  |
|  |  |
| **ΣΤ’ Θεματική Ενότητα: 15 Μαρτίου 2025****Διαταραχές του Ψυχωσικού Φάσματος στο παιδί και στον ενήλικα** |
| **10:00 – 11:30** | Παιδικές Ψυχώσεις - Παιδική Σχιζοφρένεια Λαζαράτου Ελένη |
| **11:30 – 13:00** | Α’ Ψυχωτικό Επεισόδιο - Έγκαιρη παρέμβαση Ηλίας Βλάχος  |
| **13:00 – 14:30** | Σχιζοφρένεια Κωνσταντακόπουλος Γιώργος |
| **16:00 – 17:30** | Διπολική Διαταραχή **Φερεντίνος Παναγιώτης** |
| **17:30 – 19:00** | Σύγχρονες θεραπείες: Φαρμακευτικές και ψυχοκοινωνικές παρεμβάσεις στο άτομο και την οικογένεια – Ο ρόλος της Ψυχιατρικής Αποκατάστασης – Η έννοια του RecoveryΟικονόμου Μαρίνα |
|  |  |
| **Ζ’ Θεματική Ενότητα: 12 Απριλίου 2025****Βία- Επιθετικότητα- Εξαρτήσεις** |
| **10:00 – 11:30** | Μορφές βίας στην παιδική ηλικία - Bullying Λαζαράτου Ελένη |
| **11:30 – 13:00** | Η βία στην ενήλικη ζωή και η σχέση της με την ψυχική νόσο: Ανάγκη για επαναδιατύπωση της επιστημονικής γνώσηςΟικονόμου Μαρίνα |
| **13:00 – 14:30** | Το φαινόμενο της έμφυλης βίας: Μύθοι, ερευνητικά δεδομένα και τρόποι πρόληψης**Αλεξάνδρα Πάλλη**  |
| **16:00 – 17:00** | Ο εργασιακός εκφοβισμός ως σύγχρονο φαινόμενοΜαλλιώρη Μένη |
| **17:00 – 19:00** | Εξαρτήσεις από ουσίες εφήβων και ενηλίκων Μαλλιώρη Μένη |
|  |  |
| **Η’ Θεματική Ενότητα: 17 Μαΐου 2025****Οι Ψυχοθεραπείες στην Παιδοψυχιατρική και την Ψυχιατρική** |
| **10:00 – 11:30** | Ψυχοθεραπείες παιδιών και εφήβων Γιαννακόπουλος Γεώργιος  |
| **11:30 – 13:00** | Ψυχοδυναμικές ψυχοθεραπείεςΛαζαράτου Ελένη  |
| **13:00 – 14:30** | Οικογενειακές θεραπείες: Η συστεμική άποψηΠομίνι Βαλέρια |
| **16:00 – 17:30** | Γνωσιακές - Συμπεριφορικές θεραπείες και οι εφαρμογές τους**Μουρίκης Ηρακλής** |
| **17:30 – 19:00** | Ο ρόλος της Ψυχοεκπαίδευσης από την πλευρά της ψυχοθεραπείαςΟικονόμου Μαρίνα |
|  |  |

**Οι Διδάσκοντες** είναι επίλεκτα και έμπειρα μέλη της επιστημονικής και ακαδημαϊκής κοινότητας των ειδικών ψυχικής υγείας που ασχολούνται με παιδιά και ενήλικες.

Ανάμεσα στους διδάσκοντες περιλαμβάνονται:

**Βλάχος Ηλίας,** Ψυχίατρος - Ψυχοθεραπευτής, Διδάκτωρ Ιατρικής Σχολής Ε.Κ.Π.Α., Γραμματέας Κλάδου Τέχνη και Ψυχιατρική Ελληνικής Ψυχιατρικής Εταιρείας (Ε.Ψ.Ε.)

**Γαλάνης Πέτρος,** Ειδικός Παιδαγωγός, μέλος Ε.ΔΙ.Π. Παιδαγωγικό Τμήμα Δευτεροβάθμιας Εκπαίδευσης, Φιλοσοφική Σχολή Ε.Κ.Π.Α.

**Γενά Αγγελική,** Καθηγήτρια Ειδικής Αγωγής, Παιδαγωγικό Τμήμα Δευτεροβάθμιας Εκπαίδευσης, Φιλοσοφική Σχολή ΕΚΠΑ

**Γιαννακόπουλος Γεώργιος,** Ψυχίατρος Παιδιού και Εφήβου, Επίκουρος Καθηγητής Παιδοψυχιατρικής, Υπεύθυνος της Μονάδας Ενδονοσοκομειακής Νοσηλείας της Παιδοψυχιατρικής Κλινικής Ιατρικής Σχολής Ε.Κ.Π.Α. - Νοσοκομείο Παίδων «Η Αγία Σοφία»

**Καραμανωλάκη Χαρά,** Ψυχίατρος, Ψυχαναλύτρια, Διδάσκουσα της Ελληνικής Εταιρείας Ψυχανάλυσης και Ψυχαναλυτικής Ψυχοθεραπείας (Ε.Ε.Ψ.Ψ.), Επιστημονική Σύμβουλος Α’ Πανεπιστημιακής Ψυχιατρικής Κλινικής Ιατρικής Σχολής Ε.Κ.Π.Α. – Αιγινήτειο Νοσοκομείο

**Κωνσταντακόπουλος Γιώργος,** Ψυχίατρος PhD, Επιστημονικός Συνεργάτης Ερευνητικού Πανεπιστημιακού Ινστιτούτου Ψυχικής Υγείας, Νευροεπιστημών και Ιατρικής Ακριβείας «Κώστας Στεφανής» (Ε.Π.Ι.Ψ.Υ.)

**Λαβίδα Μαρίλη,** Ψυχολόγος – Ψυχοθεραπεύτρια MA/PGDip/MBACP, Πιστοποιημένη στην Αισθητηριοκινητική Ψυχοθεραπεία Σωματικού και Αναπτυξιακού Τραύματος (Sensorimotor Psychotherapy)

**Λεονάρδου Αγγελική,** MD, PhD, Ψυχίατρος-Ψυχοθεραπεύτρια, Ε.Ε.Ψ.Ψ., Ε.Ψ.Υ.Γ., Επιστημονικός συνεργάτης Α’ Πανεπιστημιακής Ψυχιατρικής Κλινικής - Αιγινήτειο Νοσοκομείο, Γραμματέας Κλάδου Ψυχικής Υγείας Γυναικών της Ελληνικής Ψυχιατρικής Εταιρείας (Ε.Ψ.Ε.), Γραμματέας Εταιρείας Ψυχικής Υγείας της Γυναίκας

**Μαγκλάρα Νάντια,** Επίκουρη Καθηγήτρια Παιδοψυχιατρικής Ιατρικής Σχολής Ε.Κ.Π.Α., Β’ Πανεπιστημιακή Ψυχιατρική Κλινική - Π.Γ.Ν. «Αττικόν»

**Μαλλιώρη Μένη,** Ομότιμη Καθηγήτρια Ψυχιατρικής Ιατρικής Σχολής E.K.Π.Α.

**Μουρίκης Ηρακλής,** Ψυχίατρος, Ειδικός συνεργάτης Α’ Πανεπιστημιακής Ψυχιατρικής Κλινικής Ιατρικής Σχολής Ε.Κ.Π.Α., Ειδικό Ιατρείο Θεραπειών Ψυχοσεξουαλικών Διαταραχών της Α΄ Πανεπιστημιακής Ψυχιατρικής Κλινικής - Αιγινήτειο Νοσοκομείο

**Νάτσης Βασίλειος,** Ψυχίατρος, MD, MSc, PhDc, Ακαδημαϊκός Υπότροφος Α' Πανεπιστημιακής Ψυχιατρικής Κλινικής Ε.Κ.Π.Α. - Αιγινήτειο Νοσοκομείο

**Πάλλη Αλεξάνδρα,** Ψυχολόγος, Διδάκτωρ Κλινικής Ψυχολογίας – Ψυχοθεραπεύτρια Οικογένειας, Επιστημονική Συνεργάτης Ερευνητικού Πανεπιστημιακού Ινστιτούτου Ψυχικής Υγείας, Νευροεπιστημών και Ιατρικής Ακριβείας «Κώστας Στεφανής» (Ε.Π.Ι.Ψ.Υ.)

**Παπαθανασίου Ηλίας,** Καθηγητής Λογοθεραπείας Πανεπιστημίου Πατρών και Επισκέπτης Καθηγητής Ιατρικής Σχολής Ε.Κ.Π.Α., Κέντρο Κοινοτικής Ψυχικής Υγιεινής Βύρωνα – Καισαριανής, Α’ Πανεπιστημιακή Ψυχιατρική Κλινική - Αιγινήτειο Νοσοκομείο

**Παπανικολάου Αικατερίνη,** Καθηγήτρια Παιδοψυχιατρικής Ιατρικής Σχολής E.K.Π.Α, Διευθύντρια Παιδοψυχιατρικής Κλινικής - Νοσοκομείο Παίδων «Η Αγία Σοφία»

**Παπατριανταφύλλου Γιάννης,** Ψυχίατρος PhD, Κέντρο Ημέρας για τη Τρίτη Ηλικία “IASIS”, Ιατρείο Διαταραχών Μνήμης, Ιατρικό Κέντρο Αθηνών, Ά Πανεπιστημιακή Νευρολογική Κλινική Ε.Κ.Π.Α. - Αιγινήτειο Νοσοκομείο

**Πεχλιβανίδης Αρτέμιος,** ΚαθηγητήςΨυχιατρικής Ιατρικής Σχολής E.K.Π.Α., Υπεύθυνος της Μονάδας Νευροαναπτυξιακών Διαταραχών Ενηλίκων της Α΄ Πανεπιστημιακής Ψυχιατρικής Κλινικής - Αιγινήτειο Νοσοκομείο, Πρόεδρος του Κλάδου Νευροαναπτυξιακών Διαταραχών δια Βίου της Ελληνικής Ψυχιατρικής Εταιρείας (Ε.Ψ.Ε.)

**Πολίτης Αντώνης,** Καθηγητής Ψυχιατρικής Ιατρικής Σχολής Ε.Κ.Π.Α., Υπεύθυνος της Μονάδας Ψυχογηριατρικής της Α’ Πανεπιστημιακής Ψυχιατρικής Κλινικής - Αιγινήτειο Νοσοκομείο

**Πομίνι Βαλέρια,** Κλινική Ψυχολόγος – Ψυχοθεραπεύτρια, διδάκτωρ και μέλος Ε.ΔΙ.Π. Ιατρικής Σχολής Ε.Κ.Π.Α., Επιστημονικά Υπεύθυνη του Τμήματος Συστημικών Θεραπειών της Α’ Πανεπιστημιακής Ψυχιατρικής Κλινικής - Αιγινήτειο Νοσοκομείο, Ιδρυτικό Μέλος και Μέλος Δ.Σ. της Ε.Ε.Σ.ΣΚΕ.Ψ.Ο.

**Φερεντίνος Παναγιώτης,** Καθηγητής Ψυχιατρικής Ιατρικής Σχολής Ε.Κ.Π.Α., Β’ Πανεπιστημιακή Ψυχιατρική Κλινική - Π.Γ.Ν. «Αττικόν»